[pic] | COMISIA EUROPEANĂ |

Bruxelles, 23.9.2010

COM(2010) 497 final

RAPORT AL COMISIEI CĂTRE PARLAMENTUL EUROPEAN ȘI CONSILIU

AL TREILEA RAPORT FINANCIAR AL COMISIEICĂTRE PARLAMENTUL EUROPEAN ȘI CONSILIU privind FONDUL EUROPEAN AGRICOL PENTRU DEZVOLTARE RURALĂ (FEADR)EXERCIȚIUL FINANCIAR 2009

SEC(2010) 1091

CUPRINS

1. Procedura bugetară 3

1.1. Proiectul preliminar de buget (PPB) pentru 2009 3

1.2. Proiectul de buget (PB) pentru 2009 3

1.3. Scrisoarea rectificativă (SR) pentru 2009 3

1.4. A doua lectură a Consiliului 3

1.5. Adoptarea bugetului pentru 2009 3

2. Gestionarea creditelor 4

2.1. Gestionarea creditelor de angajament 4

2.1.1. Programe operaționale ale FEADR 4

2.1.2. Asistența tehnică 4

2.2. Gestionarea creditelor de plată 4

2.2.1. Programe operaționale ale FEADR 4

2.2.2. Asistența tehnică 5

3. Execuția bugetului FEADR pentru 2009 5

3.1. Introducere 5

3.2. Modificările programelor FEADR 5

3.3. Execuția creditelor de angajament 6

3.3.1. Programe operaționale ale FEADR 6

3.3.2. Asistența tehnică 6

3.4. Execuția creditelor de plată 6

3.4.1. Programe operaționale ale FEADR 6

3.4.2. Asistența tehnică 6

3.5. Analiza cheltuielilor declarate per axă și per măsură 6

3.6. Rata de execuție a programelor FEADR 6

PROCEDURA BUGETARă

Proiectul preliminar de buget (PPB) pentru 2009

Proiectul preliminar de buget (PPB) pentru 2009 a fost adoptat de Comisie și propus autorității bugetare la 6 mai 2008. Creditele propuse pentru Fondul European Agricol pentru Dezvoltare Rurală (FEADR) larubrica 2 din Cadrul Financiar 2007-2013 s-au ridicat la un total de 13 395 milioane EUR pentru creditele de angajament și de 9 842 milioane EUR pentru creditele de plată.

Post bugetar | Credite de angajament (în EUR) | Credite de plată (în EUR) |

05.040501 (Programe de dezvoltare rurală) | 13 373 504 584 | 9 832 000 000 |

05.040502 (Asistență tehnică) | 21 913 625 | 9 900 000 |

Proiectul de buget (PB) pentru 2009

Consiliul a adoptat proiectul de buget pentru 2009 în iulie 2008. Față de proiectul preliminar de buget, creditele de angajament pentru programele FEADR au fost reduse cu 115,0 milioane EUR.

Scrisoarea rectificativă (SR) pentru 2009

În octombrie 2008, Comisia a adoptat Scrisoarea rectificativă nr. 2 la proiectul preliminar de buget pentru 2009. Deși scrisoarea rectificativă privește în principal FEGA, creditele pentru programele FEADR au fost majorate pentru a reflecta un transfer suplimentar de 0,16 milioane EUR de la primul pilon, legat de reforma sectorului vitivinicol. Majorarea a fost aplicată atât creditelor de angajament, cât și celor de plată.

A doua lectură a Consiliului

Adoptarea de către Consiliu în a doua lectură, la 12.11.2008, nu a implicat nicio modificare a creditelor pentru FEADR propuse în scrisoarea rectificativă.

Adoptarea bugetului pentru 2009

Parlamentul European a adoptat bugetul pentru 2009 în sesiunea plenară din decembrie 2008, modificând sumele destinate programelor FEADR propuse de Consiliu în a doua lectură, prin majorarea creditelor de angajament cu 249,8 milioane EUR și reducerea creditelor de plată cu 696,8 milioane EUR.

Post bugetar | Credite de angajament (în EUR) | Credite de plată (în EUR) |

05.040501 (Programe de dezvoltare rurală) | 13 623 504 584 | 9 135 331 205 |

05.040502 (Asistență tehnică) | 21 913 625 | 9 900 000 |

GESTIONAREA CREDITELOR

Gestionarea creditelor de angajament

Programe operaționale ale FEADR

În 2009, creditele de angajament din bugetul inițial se ridicau la 13,62 miliarde EUR Această sumă a fost majorată (Bugetul rectificativ nr. 4) cu 0,6 miliarde EUR corespunzătoare primei părți din Pachetul de redresare și redusă (Bugetul rectificativ nr. 10) cu 0,25 miliarde EUR în credite introduse printr-un amendament de către autoritatea bugetară, care nu au putut fi executate ca urmare a temeiului juridic insuficient. În consecință, suma totală disponibilă în final pentru exercițiul bugetar 2009 a fost de 13,97 miliarde EUR.

Suma totală angajată pentru programele FEADR în 2009 a fost de 13,72 miliarde EUR. O sumă de 252 milioane EUR a fost reportată în 2010.

Gestionarea creditelor de angajament în 2009 - FEADR | Post bugetar 05.040501 (sume în EUR) |

Credite la începutul anului 2009 | 13 623 504 584 |

Bugetul rectificativ nr. 4 – Alocare suplimentară în temeiul Programului european de redresare economică | 600 000 000 |

Bugetul rectificativ nr. 10 – Anularea creditelor neexecutabile | -249 840 000 |

Credite disponibile în 2009 | 13 973 664 584 |

Credite utilizate în 2009 | 13 721 634 827 |

Sume neutilizate la sfârșitul anului 2009 – Reportare în 2010 | 252 029 757 |

Asistența tehnică

Articolul 69 alineatul (2) din Regulamentul (CE) nr. 1698/2005 al Consiliului prevede că 0,25% din resursele destinate sprijinului comunitar pentru dezvoltare rurală se dedică asistenței tehnice pentru Comisie. În bugetul pentru 2009, suma disponibilă în acest scop a fost de 21,9 milioane EUR. La sfârșitul anului 2009, suma totală angajată a fost de 5,1 milioane EUR.

Gestionarea creditelor de plată

Programe operaționale ale FEADR

În 2009, creditele de plată inițiale se ridicau la 9,91 miliarde EUR, din care 9,1 miliarde EUR corespundeau bugetului votat și 775 milioane EUR creditelor reportate din 2008. În decembrie, bugetul rectificativ nr. 10 a redus suma respectivă cu 1,65 miliarde EUR, pentru a ține seama de revizuirea previziunilor de plată transmisă de statele membre în septembrie. În consecință, creditele de plată disponibile pentru exercițiul bugetar 2009 s-au ridicat la 8,26 miliarde EUR.

Suma totală plătită statelor membre pentru programele FEADR în 2009 a atins 8,21 miliarde EUR.

Gestionarea creditelor de plată în 2009 - FEADR | Post bugetar 05.040501 (sume în EUR) |

Credite la începutul anului 2009 | 9 135 331 205 |

Credite reportate din 2008 | 774 864 326 |

Bugetul rectificativ nr. 10 – Reducerea creditelor de plată ca urmare a previziunilor revizuite transmise de SM | -1 650 000 000 |

Credite disponibile în 2009 | 8 260 195 531 |

Credite utilizate în 2009 | 8 209 373 256 |

Sume neutilizate la sfârșitul anului 2009 | 50 822 275 |

Asistența tehnică

În bugetul pentru 2009, suma disponibilă pentru credite de plată a fost de 9,9 milioane EUR. La sfârșitul anului, suma totală a plăților a fost de 3,7 milioane EUR.

EXECUțIA BUGETULUI FEADR PENTRU 2009

Introducere

Exercițiul financiar 2009 a reprezentat în cea mai mare parte o tranziție de la faza inițială de aprobare și de inițiere a programelor de dezvoltare rurală (inclusiv de plată a avansurilor) la o fază în care majoritatea programelor ating „viteza de croazieră”. Această tranziție a fost însă încetinită într-o oarecare măsură din cauza crizei economice, care a afectat capacitatea statelor membre de a asigura cofinanțarea națională, dar care ar fi putut, de asemenea, să determine ezitarea beneficiarilor de a-și lua angajamente de orice fel, precum și din cauza aprobării târzii a anumitor programe și a lipsei, din partea unor state membre, a unei experiențe anterioare suficiente în implementarea programelor de dezvoltare rurală.

Un alt element important care caracterizează exercițiul financiar 2009 este procesul de reprogramare, subsecvent aprobării Bilanțului de sănătate și Pachetului european de redresare economică.

Modificările programelor FEADR

În 2009 au fost efectuate în total 132 de modificări ale programelor de dezvoltare rurală (PDR) pentru perioada de programare 2007-2013: 76 prin procedura de notificare și 56 prin decizie a Comisiei după primirea avizului favorabil al Comitetului de dezvoltare rurală (CDR). Din cele 56 de modificări, 49 au fost aprobate în contextul Bilanțului de sănătate și al Pachetului european de redresare economică. Numărul programelor care au trebuit să fie modificate (88 în total) și complexitatea activităților pregătitoare și a negocierilor nu au permis aprobarea în 2009 a tuturor modificărilor decurgând din Bilanțul de sănătate și din Pachetul european de redresare economică. La începutul anului 2010 au fost adoptate deciziile Comisiei privind cele 39 de programe rămase, ceea ce explică reportarea din 2009 în 2010 a 252 milioane EUR în credite de angajament.

Execuția creditelor de angajament

Programe operaționale ale FEADR

Tabelul de mai jos indică sumele angajate per stat membru în 2009 și alocarea stabilită prin Decizia 2006/636/CE a Comisiei (modificarea din octombrie 2009 încă în vigoare la sfârșitul anului).

În 2009, creditele de angajament disponibile pentru programele FEADR se ridicau la 13,97 miliarde EUR, iar suma angajată se ridica la 13,72 miliarde EUR. Cele 252 milioane EUR restante corespund programelor ale căror modificări legate de Bilanțul de sănătate și de Pachetul de redresare nu au fost aprobate până la sfârșitul anului. Aceste credite au fost reportate în 2010 și angajate integral până la termenul limită de 31 martie 2010. Prin urmare, nu a fost pierdută nicio sumă destinată programelor de dezvoltare rurală.

[pic]

Asistența tehnică

Tabelul de mai jos prezintă creditele de angajament pentru asistență tehnică consumate în 2009. Cea mai importantă parte este legată de Rețeaua europeană de dezvoltare rurală.

[pic]

Execuția creditelor de plată

Programe operaționale ale FEADR

În bugetul pentru 2009, suma destinată creditelor de plată, incluzând reportările din 2008, a fost de 9,91 miliarde EUR. În decembrie, bugetul rectificativ nr. 10 a redus această sumă cu 1,65 miliarde EUR, astfel încât creditele exercițiului s-au ridicat în final la 8,26 miliarde EUR.

La sfârșitul anului 2009, suma totală plătită pentru programele FEADR a fost de 8,21 miliarde EUR. Diferența dintre creditele exercițiului (8,26 miliarde EUR) și suma totală plătită este de 51,2 milioane EUR, ceea ce reprezintă o subexecutare de 0,6%.

Tabelul de mai jos prezintă defalcarea acestei sume pe perioade de declarare:

[pic]

În cazul a 6 programe FEADR, rambursările din cel de-al treilea trimestru 2009 au fost total sau parțial suspendate la sfârșitul anului, deoarece creditele de angajament pentru aceste programe au fost integral epuizate de plățile corespunzătoare cererilor anterioare. Tabelul de mai jos indică cele 6 programe FEADR și sumele corespunzătoare. Plata a fost suspendată până când au fost puse la dispoziție noile credite de angajament pentru 2010.

[pic]

În diagrama de mai jos este reprezentat consumul lunar de credite de angajament pe parcursul anului (ianuarie-decembrie 2009). Ritmul consumului este legat de calendarul de transmitere a celor patru declarații de plată (31 ianuarie, 30 aprilie, 31 iulie și 10 noiembrie pentru cererile de plată corespunzătoare celui de-al patrulea trimestru 2008, primului trimestru 2009, celui de-al doilea trimestru 2009 și, respectiv, celui de-al treilea trimestru 2009).

[pic]

Următorul tabel indică sumele plătite de Comisie în exercițiul bugetar 2009, defalcate per stat membru și per perioadă de declarare. Perioadele de declarare respective sunt: 16 octombrie 2008 - 31 decembrie 2008 (T4 2008), 1 ianuarie 2009 - 31 martie 2009 (T1 2009), 1 aprilie 2009 - 30 iunie 2009 (T2 2009) și 1 iulie 2009 - 15 octombrie 2009 (T3 2009).

În tabelul de mai jos, sumele din coloanele T2 2008 și T3 2008 corespund programelor FEADR care și-au epuizat creditele de angajament pentru 2007 și 2008 și ale căror sume nu au fost rambursate decât în 2009, din noile credite pentru 2009.

[pic]

Suma plătită în 2009, respectiv 8,21 milioane EUR, corespunde exclusiv rambursărilor, deoarece toate prefinanțările prevăzute au fost plătite în 2007 și 2008.

Tabelul de la pagina următoare compară, pentru fiecare stat membru, plățile FEADR efectuate în 2009 cu cele efectuate în 2008. În timp ce plățile intermediare au crescut în 2009 cu 35,4% față de 2008 (8,21 miliarde EUR față de 6,06 miliarde EUR), valoarea totală a scăzut cu 3,9% (8,21 miliarde EUR față de 8,54 miliarde EUR), deoarece ultima parte a prefinanțărilor fusese deja plătită în 2008.

[pic]

Asistența tehnică

În bugetul pentru 2009, suma disponibilă pentru credite de plată este de 9,9 milioane EUR. Tabelul următor prezintă plățile efectuate pentru asistență tehnică, în valoare totală de 3,7 milioane EUR. Cea mai importantă parte este legată de Rețeaua europeană de dezvoltare rurală.

[pic]

Analiza cheltuielilor declarate per axă și per măsură

Tabelul de mai jos prezintă cererile de plată declarate, per stat membru și per axă/măsură, pentru dezvoltare rurală în 2009 (T4 2008 – T3 2009) și din 2007 până în 2009 (T4 2006 – T3 2009), precum și planurile financiare ale programelor FEADR (2007-2013, pentru EU27).

În 2009, cheltuielile continuă să fie concentrate în axa 2 (57,8%), care este urmată de axa 1 cu 32%, axa 3 cu 4,4% și axa 4 cu 1,1%. Această repartiție a cheltuielilor este încă în mod semnificativ divergentă față de repartiția din planurile financiare pentru perioada de programare 2007-2013 (33,6%, 44,4%, 13,3% și, respectiv 5,9% pentru axele 1–4).

Măsurile axei 2 implică, în principal, plăți anuale (de exemplu, măsurile de agromediu), în timp ce axele 1 și 3 sunt mai ales asociate măsurilor multianuale, ale căror proceduri de aprobare și implementare sunt mai îndelungate (de exemplu, proiectele de investiții),

În comparație cu media primilor trei ani (2007-2009), în 2009 repartiția cheltuielilor între axe este mai echilibrată, iar nivelul fiecărei axe tinde să se aproprie de cel din planurile financiare. De exemplu, axa 2 scade de la 75,0% în 2008 la 57,8% în 2009, în timp ce axa 1 crește de la 21,3% în 2008 la 32,0% în 2009.

[pic]

Rata de execuție a programelor FEADR

Diagrama de la pagina următoare prezintă rata de execuție financiară a programelor de dezvoltare rurală (de la începutul anului 2009, incluzând T4 2009) în comparație cu creditele 2007-2009. Rata medie FEADR de execuție financiară pentru toate programele FEADR este de 68,4%.

Diagrama arată că cele mai multe state membre au absorbit peste 50% din creditele pentru 2007-2009.

Mai mult, 3 state membre au un nivel al cheltuielilor declarate superior față de creditele pentru 2007-2009, iar diferența a trebuit să fie plătită din angajamentele noi pentru 2010.

[pic]